

|  |  |  |  |
| --- | --- | --- | --- |
| ***I. LAYUNIN*** |  | Petsa | Ika-13 ng Marso, 2024 |
| 1. Pamantayang Pangnilalaman | Naipamamalas ng mag-aaral ng pag-unawa sa kaugnayan ng panitikang popular sa kulturang Pilipino. | | |
| 1. Pamantayan sa Pagganap | Ang mag-aaral ay nakabubuo ng kampanya tungo sa panlipunang kamalayan sa pamamagitan ng multimedia (social media awareness campaign) | | |
| 1. Learning Kompetensi/ Layunin   *(Code)* | Sa loob ng isang(1) oras at apat na pung(40) minuto, ang mga mag-aaral ay inaasahang:   1. nasasagot ang mga tanong tungkol sa napanood na pelikula; 2. naihahayag ang sariling pananaw tungkol sa mahahalagang isyung mahihinuha sa napanood na pelikula; 3. Nasusuri ang napanood na pelikula batay sa paksa/tema, layon, gamit ng mga salita, at mga tauhan; at 4. nasasagot ang katanungan bilang pagtasa ng mga kaalamang naunawaan sa pagtatalakay sa pamamagitan ng pasulat na pagsubok. | | |
| ***II. NILALAMAN***  ***SANGGUNIAN*** | Pagsulat ng Rebyu ng Isang Pelikula  Pinagyamang Pluma 8 | | |
| 1. Gabay ng Guro | K to 12 Curriculum Guide, Filipino Modyul 8 | | |
| 2. Mga Kagamitan | TV/ Projector, laptop, pantulong na Biswal | | |
| ***IV. PAMAMARAAN*** |  | | |
| 1. Panimulang Gawain | Panalangin  Paghahanda ng mga silya  Pagtala ng mga liban  Pagpapaalala ng mga Tuntunin sa Klase:  4M’s:   * M- Manahimik at huwag makipag-usap sa katabi; * M- Makinig kapag may nagsasalita sa harapan; * M- Makilahok sa ating talakayan at gawain, at; * M- Magsulat. Isulat sa kwaderno ang mahahalagang konsepto mula sa talakayan. | | |
| 2. Pagbabalik-aral, Pagganyak, Paglalahad at  Pag-alis ng Sagabal | **Pagganyak**  **4 PICS, 1 WORD**  Panuto:Panuto: Hulaan ang salita batay sa mga larawan at dami ng titik na ipinapakita.    Ano-anong mga salita ang ating nabuo mula sa laro?  1. Pelikula  2. Pagsulat  3. Rebyu  4. Anak  **Paglalahad**  Batay sa mga salitang nabuo, tungkol saan kaya ang pag-uusapan natin ngayon?  Nabanggit ang salitang pelikula, ano nga ba ang isang pelikula?  May mga paborito ba kayong pelikulang Pilipino?  Palalalamin natin ang talakayang ito sa pamamagitan ng isang gawain. | | |
| 3. Estratehiya |  | | |
| 1. **ACTIVITY/**   **GAWAIN** | **Pangkalahatang Panuto:**  Panoorin ang susunod na video presentation tungkol sa “Pagsulat ng Rebyu ng Isang Pelikula”    <https://youtu.be/A_a8MzGL8eQ?si=msTFfw-_TTiCi0MJ>  1. Bakit naging paboritong libangan ng mga Pilipino ang panonood ng pelikula?  2. Sa iyong palagay, ano kaya ang kasalukuyang kalagayan ng industriya ng pelikula sa bansa?  2. Ano-anong elemento ang dapat isaalang-alang sa pagrerebyu o pagsusuri ng pelikula?  Panoorin ang pelikulang “Anak” at sagutin ang sumusunod na tanong.  Anak | ABS-CBN Entertainment  <https://youtu.be/glDibP54qnY?si=fAkjh__2M0GnBKtl>  Mga Tanong:  **Pangkat 1**: Ano ang pinakatema ng pelikulang “Anak”? Paano ito napalutang o binigyang diin sa palabas?  **Pangkat 2**: Bakit nagdamdam nang husto si Carla sa kaniyang ina? Sa iyong palagay, makatarungan ba ang kaniyang ginawang pagrerebelde?  **Pangkat 3**: Ano-ano ang isyung panlipunang may kinalaman sa problemang kinakaharap ng Kabataan sa kasalukuyan ang binibigyang-diin ng pelikula? Laganap pa rin ba ang mga problemang ito sa ngayon? | | |
| 1. **Analysis/**   **PAGSUSURI** | **Gawain:**  Gamit ang Graphic organizer sa ibaba ay suriin ang pelikulang “Anak” batay sa mahahalagang impormasyong dapat tandan sa pagrerebyu ng isang pelikula.  **Anak**  **Layon ng Pelikula**  **Tema ng Pelikula**  **Pagganap ng mga tauhan**  **Cinematography**  **Paglalapat ng Musika at Final Editing**  **Diyalogo ng mga Tauhan** | | |
| 1. **Abstraction/**   **PAGHAHALAW** | **Pagsulat ng Rebyu ng Isang Pelikula**   1. **Kuwento** - Tumutukoy ito sa istorya o sa mga pangyayari kung saan umiikot ang pelikula. Sa pagsusuri ng pelikula pagtuonan ng pansin ang sumusunod na mga tanong: 2. **Tema** - Ito ang paksa ng pelikula. Ito ang diwa, kaisipan, at pinakapusk ng pelikula. o Napapanahon ba ang paksa? Malakas ba ang dating o *impact* sa manonood kung saan ito ay nakatitimo sa isip? 3. **Pamagat**– Ang pamagat ng pelikula ay naghahatid ng pinakamensahe nito. Ito ay nagsisilbi ring panghatak ng pelikula. 4. **Tauhan**– Ang mga karakter na gumaganap at nagbibigay-buhay sa kuwento ng pelikula 5. **Diyalogo**-Ito angmga linyang binabanggit ng mga tauhan sa kuwento. 6. **Cinematography**– Ito ay ang matapat na paglalarawan sa búhay ng pelikula. 7. **Iba pang Aspektong Teknika**l -Kabílang dito ang paglalapat ng tunog sa pelikula, pagpapalit-palit ng eksena, special effects, at editing. | | |
| 1. **Application/**   **PAGLALAPAT** | 1. Bakit mahalagang matutuhan ng kabataang katulad mo ang mga kaalaman at kasanayan sa pagrerebyu o pagsusuri ng isang pelikula? 2. Ano ang pinakamagandang pelikulang Pilipinong napanood mo na? Bakit mo nasabing Maganda ang pelikulang ito? 3. Sa iyong palagay, maayos o epektibo ba ang ginawang pagsusuri o pagsesensor ng MTRCB sa pagpapalabas ng mga pelikula sa mga sinehan at telebisyon sa bansa? | | |
| ***V. EVALUATION/***  ***PAGTATAYA*** | **Panuto**: Basahin at sagutin ang mga tanong. Piliin ang letra ng tamang sagot. (30 segundo bawat tanong)  \_\_\_\_\_\_ 1. Alin sa mga sumusunod ang pinaka-angkop na pamamaraan sa pagsusuri ng pelikula?  A. Pagsusuri nang mabuti sa pelikula kung ito ay angkop sa edad ng mga manonood.  B. Pagsusuri ng kilos ng mga tauhan kung ito ay kapani-paniwala o naaayon sa hinihingi ng pelikula.  C. Pagsusuri ng tema, kaisipan, layunin, tauhan, tagpuan, at pagpapahalagan nakapaloob sa pelikula.  D. Pagsusuri ng tema, kaisipan, layunin, tauhan, tagpuan, at pagpapahalagang nakapaloob sa pelikula kung kinakailangan lamang.  \_\_\_\_\_\_ 2. Bakit mahalaga sa pag-aaral na matutuhan ang mga paraan sa pagsusuri ng pelikula?  A. Dahil dito nakikita at natutuklasan ang kultura ng mga iba’t ibang bansa.  B. Dahil dito nalilinang at napapalawak ang kaalaman ng mga kultura.  C. Dahil dito nauunawaan ang paniniwala at kultura ng bawat bansa.  D. Dahil dito nauunawaan at natutuklasan ang kultura, damdamin, at pagpapahalaga na magiging inspirasyon sa buhay.  \_\_\_\_\_\_ 3. Alin sa mga sumusunod ang **hindi** wasto sa panonood ng pelikula?  A. Ang panonood ng pelikula ay kinahihiligan ng mga kabataan.  B. Lahat ng pelikula ay maaaring panoorin maging bata man o matanda.  C. Ang pelikula ay kinakailangang angkop lamang sa edad ng manonood.  D. Kailangang may paggabay ng matanda kapag kinakailangan.  \_\_\_\_\_\_ 4. Pagkatapos mong mapanood ang pelikula, nakaramdam ka ng paghanga.  a. Tema b. Kaisipan c. Tauhan d. Tagpuan  \_\_\_\_\_\_ 5. Nagiging malinaw ang paghahatid ng mensahe ng pelikula dahil sa detalyado ang mga pangyayari.  a. Tema ng maikling pelikula  b. tauhan ng maikling pelikula  c. kaisipan ng maikling pelikula  d. pagkakasunod-sunod ng mga pangyayari ng maikling pelikula | | |
| ***IV. KASUNDUAN*** |  | | |

**Inihanda ni: Bb. Mariel G. Perez**

Pre-Service Teacher

**Nabatid ni:**

**Gng. Arlyn M. Arenas**

Cooperating teacher/ Mentor